След Теодосий съдя и държавата, забранява ми да се женя - 24chasa.bg\nСлед Теодосий съдя и държавата, забранява ми да се женя\nСтотици идват да се помолят пред иконата на Богородица в Троянския манастир. СНИМКА: БУЛФОТО\nПетър Кичашки 22 пъти печели битки в полза на хората с увреждания. СНИМКА: АВТОРЪТ\n"Щом си на количка, значи изплащаш чужди грехове, а и ти си грешен, затова си в това положение."\nТези думи на игумена на Троянския манастир епископ Теодосий, отправени към младеж с увреждания, станаха причина да бъде осъден от Комисията за защита от дискриминация миналата седмица.\nНяколко месеца по-късно Петър пуснал жалбата в Комисията за защита от дискриминация, където вече бил завел други 21 жалби за недостъпна среда срещу различни институции във Видин.\nДнес всички тези 22 жалби са постигнали целта си. Част от институциите се съгласили на споразумение. Срещу задължението да направят сградите си достъпни Петър оттеглил жалбите си. Тези, които не го направили сами, впоследствие били осъдени да го сторят.\n"Не е лесно, защото имаше случай, в който директор на една от институциите бе баща на мой съученик. Трябваше да обясня, че няма нищо лично, а въпросът е принципен", спомня си Петър.\nСподеля, че е щастливец, защото попаднал на страхотни съученици и приятели в природоматематическата гимназия във Видин. След завършването през 2008 г. записва право в Нов български университет. При всяка възможност обаче се прибира във Видин, където е годеницата му.\n"Нямам проблем със себе си или с инвалидната количка. Проблем са недостъпната среда и правата на хората с увреждания. Осъзнах го след пътуванията ми в чужбина и тогава поех моя кръстоносен поход нещата в България да се променят", споделя Петър.\nОсъзнал, че пред него има три пътя: да си събере багажа и замине в нормална страна, да си седи кротко вкъщи или да опита да промени статуквото. Избрал последното. Освен войната за достъпна среда, която води в Комисията по дискриминация, вече две години е в първата редица на така наречения поход на свободата в София, в който хора с увреждания поставят исканията си. Участвал е и в поход на свободата в Страсбург.\nНовото му предизвикателство е да се пребори с дискриминационен текст от Семейния кодекс, за който предстои да сезира омбудсмана и комисията.\nСтава въпрос за чл.7, ал.3. Там е посочено, че не може да сключи брак лице, което страда от болест, представляваща сериозна опасност за живота или здравето на поколението или на другия съпруг, освен ако той знае за тези болести.\n"Значи някой може да предположи, че има опасност някое от моите деца да се роди с увреждания. Вместо държавата да стане годна за хора с увреждания и ако се роди такова дете, то да може да ходи на училище, да учи и да работи, държавата забранява такива деца да се раждат”, разсъждава бъдещият юрист. Логиката, която съзира, е: твоето дете може да бъде с увреждане и затова ние ще направим така, че то да не се ражда.\n"Много сталинистко - няма човек, няма проблем. Както казва един мой приятел, следващата крачка е да ни наредят в една редичка и да ни разстрелят", казва Петър.\nТой е номиниран за Човек на годината в класацията на Български хелзинкски комитет за 2010 г.\n"Аз не искам да ме третират като нещо повече или по-малко, а като всички останали хора. Не трябва да има толериращо отношение към хората с увреждания, но на тези от тях, които искат да са активни, да създават семейства, да работят, да си плащат данъците - трябва да им се даде възможност да го правят", пали се Петър.\nСпоред него има и инвалиди, на които им харесва да живеят между четири стени. Страшно е обаче, когато държавата по презумпция мисли, че всички хора с увреждания искат даси стоят вкъщи.\n"В църковната догматика се казва, че на болните и слабите трябва да се помага. Аз обаче познавам много слаби хора, които нямат увреждания", казва Кичашки.\nСветият синод решава за епископа на 8 декември\n"Комисията за защита от дискриминация не е съд и аз не съм осъден. Засега няма да коментирам", заяви дядо Теодосий.


Ученичка от ПГ „Стефан Караджа“ гр. Елхово спечели годишната стипендия на фондация „Благодетел“ – Професионална гимназия "Стефан Караджа" – Елхово\nАз обичам моето училище\nУченичка от ПГ „Стефан Караджа“ гр. Елхово спечели годишната стипендия на фондация „Благодетел“\nУченичката от ПГ „ Стефан Караджа“ гр. Елхово Минка Кирилова, спечели годишната стипендия на фондация “Благодетел” с есе на тема “Корабът е на сигурно място в пристанището, но не затова са създадени корабите”.\nЕдинайсетокласничката от две години е част от проекта „Скритите таланти на България“, пише стихове и мечтае да работи с деца в риск.\n„Тя плахо открехна вратата на един нов свят – свят на поезия и литература, на умение да долавяш авторски послания, да докоснеш образци , неизчерпаем извор на мъдрост и знания. И това, съчетано с вяра в себе си и амбиция за полет, поражда желание открехнатата врата да се отвори” споделя за нея г-жа Ивана Кърева, с която девойката се подготвя за кандидатстудентски изпити – специалност психология.\nТук можете да прочетете изключително вдъхновяващото есе на талантливото момиче. Приятно четене!\nКорабът е на сигурно място в пристанището, но не затова са създадени корабите\n„Да бъдеш Колумб\nвсеки миг от живота си“\nВсяко живо същество обича да чувства сигурност и спокойствие. Напълно естествено е да не желаем да излезем от зоната си на комфорт, но не е нормално да оставим на страховете си да ни побеждават и да мислим, че нещо лошо ще се случи, ако я напуснем. Всеки трябва да открива и създава нови светове, защото сме създадени да се развиваме. Като птиците например. Те са защитени, когато са в своите гнезда, но са създадени да летят.\nПонякога си мисля, че съм преродена птица, която вечно кръжи и търси своето убежище. Прелитам от клонка на клонка, от дърво на дърво, летя над земята и кацам на непознати пристанища. Съзерцавам морето, отдъхвам за миг, разтърсвам криле и политам отново! Летя от деня на раждането си! От дома за изоставени деца, към дома на приемните ми родители, оттам към дома за настаняване на деца, лишени от родителски грижи. Тези домове са моите пристани, а хората в тях – семейството ми.\nСкоро отново ще полетя!\nДа, хубаво е, когато се чувстваш сигурен и защитен, но съдбата на всекиго е различна. Животът доста често ни хваща неподготвени и ни събаря, когато най-малко очакваме.\nКогато бях на 13 години, целият ми сигурен свят се срути на парченца. Един ден се събудих изгубила всичко. Бях сама, а хората, които бяха до мен и които ми подариха едно прекрасно и незабравимо детство, вече ги нямаше. Не знам кое ме убиваше повече – мисълта, че няма да ги видя никога или фактът, че трябва сама да построя всичко отново? Реших, че няма да се предам и че ще се боря докрай, защото няма промяна без действие. Събрах всички парченца отново, но липсваше едно, търсех го навсякъде, но така и не го намирах. Това парченце беше сигурността. Бях изгубила надежда, че ще я намеря и че някога ще бъда отново цяла. Но тогава се появиха те, всички онези прекрасни хора, които ме подкрепят и до днес. Благодарна съм им, че не ми позволиха да се предам, че вярват в мен, дори когато аз не си вярвам. Те ме накараха да се усмихвам отново и да видя красивата страна на живота.\nЛипсват ми тези, които си отидоха, липсват ми и пристанищата, на които бях преди. Доста често в сънищата си се връщам отново при тях и им разказвам за прекрасните неща, които ми се случват сега. Щастлива съм, че животът ме срещна с всички тези истински хора и че ми даде толкова ценен урок.\nЗатова прегръщай с усмивка предизвикателствата, плувай смело във водите на живота! И знай, че няма нищо страшно да отпътуваш от пристанището, на което си сега, защото някъде там те чакат нови, още по-вълнуващи моменти и запознанства!\nКолумб остани до последния миг от живота си!\nПрофесионална гимназия „Стефан Кара...\nОтчет за касово изпълнение на бюдже...\n18 септември 2021, 01:57\n© 2021 Професионална гимназия "Стефан Караджа" – Елхово


Оборище победи Созопол с 1:0 – Спортният сайт на Пазарджик\nоктомври 14, 2017 pzsport 368 0 коментара Оборище, Петър Тончев, Созопол\nОборище постигна минимална победа с 1:0 над Созопол в среща от 11-ия кръг на Втора лига, която се игра на стадион „Орчо Войвода“. Съдията Ивелин Занев изнерви публиката и двата отбора със спорните си отсъждания по време на срещата.\nЕдинственото попадение в мача бе дело на Петър Тончев, който бе точен от дузпа в 35-ата минута. Самият наказателен удар бе отсъден за задържане. Гостите останаха с 10 души на терена четвърт час преди края. Тогава Иван Пенев като последен в отбраната фаулира противников играч и в крайна сметка получи директен червен картон от съдията.\nС успеха си днес Оборище събра 17 точки и вече заема седмо място в подреждането – на седем от лидера Локомотив (София). Созопол от своя страна продължава да изпитва трудности от началото на сезона и остава предпоследен с осем.\nТанчо Калпаков: Излязохме да се надиграваме, защото сме Хебър →


Цена от 180.00 лв. за За Великден край Клисура! 2 нощувки със закуски\nЗа Великден край Клисура! 2 нощувки със закуски и 1 вечеря за двама, от Еко комплекс Клисура***\nЕко комплекс Клисура 2\nКакво ще кажете да се усамотите с половинката в планината и да разпуснете приятно за великденските празници? Еко комплекс Клисура***, сгушен край Клисура, е вашето място за почивка - сред красотата на Балкана!\n2 нощувки със закуски и 1 вечеря за двама - за 180лв за двама.\nВалидност на Грабо ваучера: от 26 Април 2019 (Петък) до 28 Април 2019 (Неделя).\nЕдин ваучер е за двама, настанени в самостоятелна делукс къщичка.\nВечерята е на 27 Април.\nДете до 5 години се настанява безплатно, на база нощувка.\nЗа дете от 5 до 10 ненавършени години се заплаща на рецепция по 20лв на ден, на база нощувка.\nТрети възрастен доплаща на рецепция 90лв, на база пакета.\nЛятна почивка за двама край Клисура! Нощувка със закуска, от Еко комплекс Клисура*** Лятна почивка за двама край Клисура! Нощувка със закуска, от Еко комплекс Клисура***\nЛятна почивка край Албена! Нощувка със закуска, плюс басейн, от Етнографски комплекс Чифлика Чукурово, с. Прилеп Лятна почивка край Албена! Нощувка със закуска, плюс басейн, от Етнографски комплекс Чифлика Чукурово, с. Прилеп\nЛетен уикенд за двама в Луковит! Нощувка със закуска, плюс релакс център и офроуд разходка, от Diplomat Plaza Hotel & Resort**** Летен уикенд за двама в Луковит! Нощувка със закуска, плюс релакс център и офроуд разходка, от Diplomat Plaza Hotel & Resort****\nСептемврийски празници в хотел Велиста, Вонеща вода! 2 или 3 нощувки на човек със закуски, обеди* и вечери, едната празнична… Септемврийски празници в хотел Велиста, Вонеща вода! 2 или 3 нощувки на човек със закуски, обеди* и вечери, едната празнична + басейн\nПочивка в Еленския Балкан - на брега на язовир Палици! 2 или 3 нощувки със закуски и вечери, с бонус - възможност за риболов Почивка в Еленския Балкан - на брега на язовир Палици! 2 или 3 нощувки със закуски и вечери, с бонус - възможност за риболов\nСептемврийски празници във Вонеща вода. 2 или 3 нощувки със закуски, обеди* и вечери + празничен куверт, басейн и СПА в… Септемврийски празници във Вонеща вода. 2 или 3 нощувки със закуски, обеди* и вечери + празничен куверт, басейн и СПА в хотел Релакс КООП


Posted by StylishToast on February 12, 2019\nДа, факт е! Категорията INTERVIEWS вече съществува в Stylish Toast, под Lifestyle. Причините?! Първата е, че отдавна исках да сменя курса и блогът да се превърне в място, от което да черпите не само познания за мода, бюти и пр., а да се инспиритате от непознати хора. Е, може и някои от тях да са ви познати! Втората е, че след стотиците подкасти, които слушам от години и обожавам Опра, ми се прииска и аз да дам думата на друг. Да не съм под прожекторите, а да чуете историите на успели и борещи се хора, който са зад кулисите и които не прекарват 70% от времето си в Instagram. Реших да ги поканя на сцената и да бъдат истински #StylishStars. За заблестят с енергията си, защото от тези, непознатите, с които ще ви “срещам” има какво да се научи. Енергията, която имат е завладяваща и смятам, че колкото повече черпим от истински и сърцати хора, толкова повече това ще ни тласка нагоре и ще ни вдъхновява още повече.\nПървата звезда, която ще се появи на червения килим е Мартина. Творец по душа, но често може да я видите с лаптопа в ръка. Познавам я от не толкова дълго време, но много бързо успя да ме докосне като човек. Благодаря ти, Ашо, че ни срещна! хах Не се виждаме често, но седнем ли да си говорим минават часове. Обсъждат се йога курсове, сортове вино, малко клюки и накрая се стига до бюти продукти. Защо бюти ли? Защото преди няколко години Марти решава да реализира една своя мечта, а именно да хване четките в ръка и да създава чудеса. Ще разберете повече за нея в следващите редове!\nИ.: Как започва един твой ден?\nМартина: Един мой ден започва с дъъълга прозявка . Да, малко трудно се събуждам, но веднъж случи ли се, няма спиране! Изпивам чаша горещ чай с мед, който ме зарежда с енергия, взимам хладък душ, задължително хидратирам кожата си и излизам на разходка с моето куче.\nИ.: Защо се записа на курс за грим?\nМартина: От малка винаги съм искала да развивам някакъв талант – да мога да танцувам, пея или пък да рисувам… За съжаление не съм се развила в никоя от тези насоки, защото по принцип съм експресивен и артистичен човек и смятам, че биха ми се отдавали. Винаги съм обичала да стоя с часове пред огледалото и да се кипря, да изпробвам всички червила на майка ми, всички сенки за очи на сестра ми и може би и някой и друг фулмастер. хах На “стари” години – около преди 3-4 намерих този мой талант и моя страст като започнах да се занимавам професионално с грим. Тогава разбрах, че всяко лице е строго индивидуално, различно, интересно и съм намерила моето „Искам да стана художничка“, но в една още по-добра вариация – това да използвам собственото си въображение, в комбинация с индивидуалността и спецификата на лицето на клиента.\nИ.: Това основната ти работа ли е? Занимаваш ли се с друго?\nМартина: Покрай работата с грима е неизбежно да започнеш да разбираш от структура и поддръжка на кожа, мигли, вежди, микродермабразио и всичко свързано с красотата… Да, занимавам се с миглопластика и микроблейдинг, освен с грим и ще продължавам да развивам таланта си в тази насока. Според мен с правилната и навременна поддръжка всяка кожа може да изглежда добре, здравословно и сияйно.\nИ.: Коя е любимата ти грим тенденция ?\nМартина: Естествената! Всяка грим тенденция си има своя чар, но на мен са ми най-любими нюд ноансите. Това са тези така прекрасни телесни тонове, който отиват на всичко и са винаги тренди. Да, падам си по класиката – червено червило и очна линия, не мисля, че има някой, който да не харесва тази комбинация. Харесва ми също така, че тенденциите в грима стават все по-естествени, за разлика от миналото, където всичко по много и в много цветове беше супер модерно. За мое съжаление после преминахме и през силния контур и всички Instagram насоки, който доста блогъри и ютубъри осъдиха като прекалени! Ами да, прекалени са! Гримът трябва да подчертава естествената ни красота, а не да ни кара да изглеждаме гротесково.\nИ.: Какво винаги носиш в личната си козметична чантичка?\nМартина: Какво ли не, но основно винаги имам в себе си балсам за устни, хайлайтър и руж.\nИ.: Говорихме за грим, а какво може да ни кажеш относно вътрешната красота на човека? Има ли стойност в днешно време?\nВсе пак никой не може да отрече, че, когато един човек ти е приятен автоматично той става и по-красив – аз съм щастлива да кажа, че съм заобиколена от красиви хора. Обичам, когато хората са с красиви сърца, не само лица!\nИ.: A има ли нещо, което не харесваш в себе си?\nМартина: Разбира се, че има! В природата ни е да сме самокритични, но се старая да работя над нещата, който не харесвам в себе си и да ставам по-добър човек. Надявам се да успявам!\nИ.: Козметичният продукт, без който не можеш?\nМартина: Хидратиращ крем за лице.\nИ.: Ценен съвет, който си получила и който би споделила с читателите на Stylish Toast?\nВинаги да използват слънцезащитен крем, дори и да няма слънце. Месеци преди лятото можете да изградите и естествена защита от слънцето като пиете сок от моркови, но дори и тогава използвайте слънцезащита. За съжаление кожата ни не е създадена да се защитава сама от UV лъчите.\nЩе откриете това слънчево момиче тук: Facebook & Instagram\nPrevious Post Stylish KETO/ Моята версия на режима


Borovets Hills Ski & Spa - Half Board - НОВИ ЦЕНИ 2021 от WELCOME.BG\nСгушен в боровите гори на Боровец, сред високата, тиха и спокойна част на курорта, хотел Borovets Hills e тук, за да ви дари комфорт, стил и уют, докато сте на своята 5-звездна почивка или бизнес пътуване.\nДаряваме ви това, от което имате нужда. Защото знаем колко е важно да откриете място, в което да се почувствате в хармония с желанията си. Влагаме любов и ентусиазъм в нашето планинско кътче, което ви осигурява грижа за здравето, красотата и добрата кондиция, място за истинска семейна ваканция, за бизнес събитие или зимно приключение сред снежните писти на Боровец.\nОтдайте се на пълноценен релакс в единствения за курорта като големина и стил SPA център, който предлага изключително разнообразие от услуги или се впуснете в приключението на любимите ви зимни активности. Осигуряваме ви отлични условия за спорт с удобната ни локация само на 100 метра от писта Ястребец, пълно ски и сноуборд оборудване под наем, и квалифицирани инструктори, за всички нива скиори. Какво по хубаво от това да покорите сърцата си с пленителна гледка към Рила и да усетите свободата да сте сред природата само на крачка разстояние от хотела.\nТова е нашата мисия – да ви осигурим първокласната почивка, SPA, бизнес и спорт. А когато почивката е точно по вкуса ви, минава като миг. Миг, който ще помните дълго и ще искате да се повтори отново.


Смятате ли, че потребителската такса при лекар е оправдана? : Здравни адреси\nСмятате ли, че потребителската такса при лекар е оправдана?\nот MollyDolly » 21 Окт 2013, 11:03\nНаскоро ми се наложи да отида при семейния лекар за направление и съответно заплатих такса - 3.10лв., за един лист хартия.\nОтидох след няколко дни при специалист – отново – 3.10лв. и ми каза след седмица да отида пак. Отидох, отново след седмица, потребителска такса – 3.10лв., да не обсъждаме, че трябваше да отида след още 2 седмици и да платя същата такса.\nНе мисля, че всеки нуждаещ се, би имал възможността да отдели 15 лева от месечния си бюджет, естествено, без да са включени медикаменти, само за посещение, било то при специалист или семеен лекар.\nА щом веднъж GP-то ти е дало направление, нормално ли е да продължаваш да плащаш безконечно дълго?\nВ крайна сметка, ти отделяш от заплатата си средства, които отиват за твоето здраве, понякога не ги използваш с години, а когато ти се наложи, отново плащаш!\nДругото, което съм забелязала, е че нито един лекар не може да ми издаде касова бележка, за парите, които получава.\nRe: Смятате ли, че потребителската такса при лекар е оправда\nот M.Tasheva » 21 Окт 2013, 14:00\nТова е недопустимо, за държава, която има претенции да бъде наричана европейска. Недопустимо е, не да няма такси, а хората да не могат да си ги плащат!\nИначе това ме подсети, че и аз никога не съм получавала касов бон от лекар!\nRe: Смятате ли, че потребителската такса при лекар е оправдана?\nот Lollipop » 16 Ное 2014, 17:53\nНе знам наистина дали трябва да издават касова бележка,но мисля,че така или иначе те вземат останалата сума от здравната каса, така че нямат причина да си укриват прегледа. Но жалкото наистина е,че не могат хората да си позволят таксите и лекарствата.\nот Viki Borisova » 05 Апр 2019, 14:46\nНееее, не трябва да има такса. Нали сме здравноосигурени!\nот kalinka-kuku » 13 Апр 2019, 10:50\nЗа мен е нормално да се плати такса, да не забравяме, че здравното осигуряване е около 15 лева на месец, в крайна сметка, тази сума изобщо не е достатъчна за да се покриват всички нужди на всеки човек.\nТАКСА ЛАБОРУМ - ПРАХООБРАЗНИ от 01 яну 2010г. Прочети повече ›\nТАКСА ЛАБОРУМ - УНГВЕНТИ от 19 юли 2016г. Прочети повече ›\nТАКСА ЛАБОРУМ - ТЕЧНИ от 01 яну 2010г. Прочети повече ›


Holiday home Terranuova Braccioli VII - НАЙ-НИСКИ ЦЕНИ от agoda.com\nПовече за Holiday home Terranuova Braccioli VII\nУдобно проектиран като за бизнесмени така и за почиващи туристи, Holiday home Terranuova Braccioli VII е идеално разположен в Терануова Брачолини - една от най-посещаваните части на града. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nHoliday home Terranuova Braccioli VII прави всичко възможно гостите да се почувстват удобно. Затова хотелът предоставя най-добрите услуги и удобства. Този хотел предлага множество удобства, за да задоволи и най-изискания вкус.\nКато допълнение всяка хотелска стая предлага широка гама от удобства. Много от стаите са с телевизор, хладилник, микровълнова фурна, душ, пералня, за да удовлетворят и най-изискания вкус. Пълният списък от съоръжения за отдих е достъпен в хотела и включва открит басейн, градина. Насладете се на несравнимото качество на услугите и престижното местоположение на Holiday home Terranuova Braccioli VII.


Кои болести се лекуват с метронидазол – Лекар.БГ\nНачало>Лекарства>Кои болести се лекуват с метронидазол\nКои болести се лекуват с метронидазол\nМарта Савова 20.05.2015 Виж 4 мнения\nЛекарства с антибиотика метронидазол. Крем. Гел. При перитонит. При ендометрит. След Цезарово сечение или хистеректомия. При простатит. При остеомиелит. При пневмония. При менингит. При уреаплазма. Дозировка. За мъже. Метронидазол и клиндамицин. И омепразол. И ципрофлоксацин. С нистатин. При язва. Странични ефекти. Внимание: Алергия! Може ли алкохол?\nМетронидазол е лекарствен продукт с противоинфекциозно действие, който въздейства в случаи с анаеробна бактериална зараза (framar.bg).\nПрепоръчва се при тежки инфекции от рода на менингит или мозъчен абсцес, белодробен абсцес, некротизираща пневмония, перитонит, чернодробен абсцес, инфекции след оперативно лечение на дебелото черво, гинекологични операции, при ендометрит, хистеректомия, септичен аборт, газова гангрена, инфекции на кости и стави.\nИзползва се също профилактично – при подготовка за сложни операции в корема и тазовата кухина.\nМетронидазол е активна съставка в някои широко прилагани медикаменти с противоинфекциозно действие.\nТакива са например флажил – при гинеколотични инфекции, вагинит, инфектиране от амеби и анаеробни патогени; ефлоран – при чревни и гинекологични инфекции, възпаление на дихателните пътища, инфекции на кости, кожа и меки тъкани, инфекции на сърдечните клапи; предимно за терапия на репродуктивните системи се реализират трихомонацид, трихопол и клион, метрис, арилин (medicine-bg.net).\nКрем с метронидазол се използва при лечението на розацея (evromed.bg). Розацеята е упорито кожно заболяване, свързано с появата на червени петна по кожата, на разширени капиляри, пъпки и обриви, гнойни и негнойни.\nПродуктите за локално външно приложение според експертите действат успешно при положение, че съдържат метронидазол. Такъв крем е например метроруборил. Той съдържа метронидазол производни и екстракти от див кестен, жълтурче и мимоза. Достатъчно е еднократно намазване всеки ден в продължение на 1-2 месеца. За предпочитане е процедурата да се извършва вечер.\nГел-формата на метронидазол има терапевтично приложение при кожни инфекции, най-често е коментирана при лечение на розацея в комбинация с перорален антибиотик (bg-mamma.com). Според потребители обаче гелът се открива много трудно и алтернативата е споменатият вече крем метроруборил с по-слабо съдържание на метронидазол в него.\nДруга възможност е продуктът метрогел, който обаче не фигурира в справочниците на българските аптеки и на родната онлайн търговия с медикаменти. Неговото действие в универсален вариант и вагинален гел се основава на качествата на описвания метронидазол\nИма различни форми на метронидазол.\nМетронидазол се използва за венозни вливания при живото застрашаващи инфекции. Често опасни ситуации възникват при казуси в коремната хирургия с перитонит. Гнойните възпаления в коремната кухина, възникнали по различни причини, често причиняват смърт; затова лечението изисква прилагането на комплекс от медикаменти, сред които и метронидазол.\nМетронидазол е важен компонент в лечението на перитонит, тъй като тази диагноза изисква действия срещу множество патогени едновременно; при перитонит “на терен” действат грам-положителни и грам-отрицателни бактерии, анаеробни микроорганизми. Метронидазол е в състояние да въздейства в условията на полимикробни гнойни инфекции, като потиска растежа на анаеробните микроорганизми (rmj.ru).\nС метронидазом в различни форми се лекуват животозастрашаващи инфекции\nЕндометрит е възпаление на маточната лигавица, обикновено след спонтанен аборт, гинекологична интервенция, раждане. Възпалението може да се развие и усложни при липса на адекватно лечение, като обхване и мускулната тъкан на матката.\nНай-често при ендометрит се изолират 4-5 бактериални причинители на инфекцията, но тя също може да е предизвикана от вируси, гъбички, микоплазма (eurodoctor.ru).\nПрилагането на метронидазол в комплексно лечение на ендометрит позволява доста бързо да се овладее възпаление, причинено от патогени от аеробен и анаеробен тип. Медикаментът е особено ефикасен при остра форма на ендометрит, като лечението в болнични условия обикновено започва с венозни вливания на медикамента по индивидуална схема.\nСлед Цезарово сечение или хистеректомия\nИнфекциите са един от възможните сериозни рискове при големи коремни интервенции, каквито са Цезаревото сечение или хистеректомията (отстраняване на матката). При всички предпазни мерки не е изключена зараза и тежко, живото застрашаващо състояние, тъй като се отваря коремът и се извършват манипулации в обсега на вътрешни органи.\nИзползването на инструментариум и превързочни материали при цялата предпазливост и следване на антисептични правила е предпоставка за проникване на външни микроорганизми, както не е изключено и излив на телесни течности в коремната кухина (framar.bg).\nПрилагането на метронидазол след Цезарево сечение или хирургично отстраняване на матката намалява риска от развитие на такава инфекция или съдейства за преодоляването й, ако вече е проявена.\nВъзпалението на простатната жлеза – простатит, подлежи на въздействие чрез метронидазол в случаите на простатит с бактериален причинител. Наред с антибиотици и пикочогонни средства може да бъде назначен метронидазол – това е в зависимост от установения причинител на възпалителния процес.\nАко се касае за анаеробни бактерии, метронидазол ще бъде в състояние да въздейства върху развитието им и това ще гарантира сигурен процес на възстановяване и оздравяване (prostatitoff.ru).\nОстеомиелит е възпаление на костна тъкан. Инфекцията може да е следствие на травма или на възпалителен процес в съседни тъкани (antibiotic.ru). Много често причинителят на инфекцията е полимикробен, като в редица случаи част от патогените са анаеробни.\nОстеогенният остеомиелит при пациенти със съдова недостатъчност, които са на стационарно лечение, включва и метронидазол. Лечението при хронични състояния може да продължи три месеца и повече.\nМетронидазол се използва при тежки инфекции на плеврата и белите дробове – за случаи като белодробен абсцес, пневмония с некроза, аспирационна пневмония (framar.bg). За отбелязване е, че необходимостта от прилагане на метронидазол по-често се проявява при пациенти в напреднала възраст, където бактериалната инфекция е поливалентна (critical.ru). Аспирационните пневмонии също изискват участие на метронидазол в комплексната терапия.\nПеритонит, секцио и хистеректомия са случаите за метронидазол\nЕдно от приложенията на метронидазол е ориентирано към централната нервна система – има положителен ефект при мозъчен абсцес и менингит, ако са причинени от анаеробни патогени (framar.bg).\nВеднага щом се установи бактериалният профил на менингита, трябва да започне лечение с метронидазол или клиндамицин (spisaniemd.bg).\nУреаплазмозите са полово предавани заболявания, причинени от странни патогени: те имат признаци едновременно на бактерии и на вируси (puls.bg). Патогените могат да пребивават в половите органи и пикочните канали, без да причинят инфекции.\nАко обаче е налице тази зараза, състоянието е потенциално опасно заради риска да се развият вътрешни възпаления на репродуктивната система. Особен риск има по време на бременност – може да бъде провокиран спонтанен аборт или преждевременно раждане. Има лечение – терапията засяга и двамата партньори. Според някои източници най-ефикасното лечение е с таблетна форма плюс вагинален гел (panarin.ru).\nТерапията с метронидазол налага 12-часов режим на прием, като дозата и продължителността на лечението се определят индивидуално според диагнозата и състоянието на пациента. Обикновено се изчисляват 7.5 до 15 мг на килограм тегло. По обясними причини венозните вливания се изпълняват само при хоспитализирани пациенти (framar.bg).\nЛечението с този медикамент може да предизвика странични ефекти от рода на световъртеж, прилошаване и гадене, стомашни болки, повръщане, главоболие, кожни дразнения. Те се проявяват по-категорично при високи дози и продължително прилагане.\nМетронидазол се препоръчва за лечение на мъже при трихомоназна инфекция. Този тип инфекции дават усложнения с дългосрочен ефект, каквито са например уретрит или колит.\nПо тази причина инфекцията, която е от типа полово предавани, трябва да се неутрализира възможно най-бързо и с добри медикаменти.\nДоста специалисти препоръчват лечение с метронидазол, като продължителността му се определя към 7-10 дни. Всеки ден трябва да се приемат два пъти по една таблетка от 500 мг. Това е схемата за остра инфекция; ако тя вече е станала хронична – терапията е две седмици и може да се започне с три таблетки дневно. Таблетките не се дъвчат или стриват и се приемат по време на хранене (microbiology-clinical.com).\nМетронидазол и клиндамицин\nКлиндамицинът е алтернатива на метронидазол при лечението на бактериални вагинози. И двата продукта имат форми за перорален прием – таблетки или капсули, и за вагинално приложение, вагинални таблетки или гел. Коя е най-подходящата форма за конкретен случай трябва да се определи с помощта на лекар (blitz.bg).\nОмепразол е медикамент от типа инхибитори на протонната помпа – приемът му контролира продукцията на киселини в стомаха. Може да се комбинира за паралелен прием с метронидазол в рамките на седмица – при язвена болест, при инфекции с причинител хеликобактер пилори. В много от тези случаи монотерапията – само с антибиотик или само с инхибиторq не е ефективна (framar.bg).\nПаралелният прием на метронидазол и циmрофлоксацин – два антибиотика, е възможно при инфекции в малкия таз, възпалителни процеси в чревния тракт, например болестта на Крон. Важно е да се изготви точна схема на прием, като се отчита времето за усвояване на единия и на другия медикамент и се планира пауза от 3-4 часа между тях. Понякога терапията започва с единия антибиотик и продължава с другия (framar.bg).\nКомбинирането на метронидазол с нистатин е възможно – нистатин действа срещу гъбични инфекции. Идеята в подобни лекарствени назначения е да се предотвратят кандидази вследствие лечението с метронидазол (mail.ru).\nМетронидазол е един от медикаментите, включвани в комплексна терапия при язва на стомаха и дванадесетопръстика. По правило причинител на болестния проблем в такива случаи е хеликобактер пилори (framar.bg). Подобно предназначение има продуктът при гастроезофагеален рефлукс.\nВъзможно е прилагането на метронидазол да причини алергични реакции – зачервяване и обрив, анафилактичен шок. По-често има оплаквания от стомашен дискомфорт, прилошаване, тежка диария, панкреатит, отклонения във функциите на черния дроб, промени в кръвната картина (framar.bg).\nПрилагането на този медикамент може да провокира алергични реакции у някои пациенти; подобна свръхчувствителност следва да се отчете и при други медикаменти, които съдържат метронидазол. Известни са случаи на изтръпване, конвулсии, по-често – сърбеж и зачервяване, обриви по кожата с различна интензивност (medicine.bg). При подобни признаци е най-добре приемът на лекарството да се преустанови и да се потърси лекарско мнение.\nМоже ли алкохол?\nПриемът на алкохол по време на лечението с метронидазол е противопоказен. Съчетаването им води до нежелателни състояния – зачервяване на лицето, обилно потене, коремни спазми, гадене и повръщане. Медикаментът метронидазол затруднява разграждането на алкохола и работата на черния дроб, което води до описаните симптоми (medicine.bg).\nЕтикетианаеробни патогени вагинални инфекции инфекция Лечение метронидазол перитонит пневмония секцио хистеректомия\nПредишен Рициново масло. Приложение, употреба. За коса и за какво друго се използва\nСледващ Мастопатия, характерните симптоми и лечение\nПулмикорт за инхалации или Вентолин? Защо се изписва? Инхалатор за деца. Цена, дозировка\nОпасен ли е Боракс? Лечение с боракс за пиене. Борна киселина за гъбички и др.\nКое е доброто лечение с боракс? Как се ползва боракс за пиене? Опасен ли е? …\n23.11.2015 в 20:01\nЗдравейте! Преди години получих тежка алергична реакция към Метронидазол след един аборт по лекарско предписание – синдром на Стивън-Джонсън. Моля, разяснете ми какво представлява тази алергия, защото потърсих информация на български в Гугъл, но нищо не намерих. Предварително благодаря!\n23.11.2015 в 21:30\nЗдравейте, Добринка! Тук: lechitel.net/синдром-на-стивънс-джонсън/ има подробна публикация на български! В руския интернет има описани случаи на появата му след употребата на метронидазол! Там можете да го намерите като потърсите в Яндекс по ключова дума „синдром стивенса-джонсона“. Успех!\n03.06.2017 в 8:04\nЗдравейте! Имах тежка диария, с около 10-12 изхождания на ден.Беше ми открита бактерия Клостридиум и изписан Метронидазол Актавис 500млг. На 3-я ден от приема получих гллавоболие със стягащ характер, на моменти пробождане в главата, изтръпване на главата, долната част на лицето, иглички и изтръпване на ръката и крака. Приемах медикамента 10 дни 3х1т. Вече е трети ден от както не взимам Метронидазол. Много Ви моля, ще ми обясните ли дали това е опасно или ще мине от само себе си и по какъв начин ми влияе? Благодаря предварително!\n10.09.2018 в 13:44\nA kak se chystvate sega maxnaxte li tazi bakteria Molia vi spodelete opita si


Варна ще има най-модерното рибарско пристанище...\n21.08.2019 14:33 7589 1\nНа пресконференция, която се проведе в моркста ни столица, бе съобщено, че новото рибарско пристанище в местност Карантината в "Аспарухово" ще бъде най-модерното по Северното Черноморие. То ще включва достъпен рибен ресторант и уникална панорамна площадка на покрива на триетажната сграда, която предстои да бъде построена. Проектът предвижда зони за разходка и отдих.\nТова съобщи ръководителят на проекта Румяна Гороломова. По нейните думи, новата зона няма да засегне по никакъв начин постройките на рибарите, които в момента обитават територията в съседство.\nТой предвижда пристанището има обходен път по кейовете с ширина 6 метра от всички страни, позволяващ достъп и временно спиране на транспорт, и 1 метър за инфраструктура - колонки за ток, вода, изпомпване на вода и отпадни води, пожарни хидранти, осветителни стълбове и др.\nЗа посетителите се предвижда пешеходна алея с дължина около 100 метра, широчина 5 метра и кота 2 метра над морската вода като своеобразно разширение на плажа, която се отделя от територията на пристанището с висок ограден парапет. Предвидени са две панорамни площадки.\nРумяна Гороломова обяви, че главната цел на проекта е след модернизацията на съществуващото рибарско пристанище да бъде осигурено ефективно, регламентирано, сигурно и хигиенично разтоварване, съхранение, продажба и спедиция на уловената риба и водни организми.\nОчаква се да бъдат разкрити 17 нови работни места.\nА тази риба, от снимката, На Карантината ли я хванахте? На новото рибарско пристанище, ще можем ли и ние да си хванем такива риби? Като ще пишете за морето, поне снимките си подбирайте!


„Потайни замисли“ – за хищниците, които дебнат и в най-щастливите мигове | Аз чета\n„Потайни замисли“ – за хищниците, които дебнат и в най-щастливите мигове\nВал Макдърмид е издавана у нас с логото на издателство „Еднорог“. Романите й са многобройни, но въпреки това – качествени, за радост на всички нейни почитатели. Те също не са никак малко. Големите фенове и критици на криминалната литература я наричат „Кралицата на трилъра“, а наградите, които е заслужила през годините, потвърждават прозвището й. Шотландката е носителка на „Златен кинжал“ за най-добър криминален роман, „Иконите на Шотландия“ за най-добър шотландски писател на 2005 г., както и на много други отличия. През 2010 г. получава и „Диамантен кинжал на Картие“ – британското отличие за цялостен принос към криминалния жанр.\n„Потайни замисли“ – последната й книга, преведена у нас, е десета част от поредицата за главен инспектор Карол Джордан и профайлъра доктор Тони Хил. До този момент не бях чела нито един роман от серията (а и от авторката изобщо) и нямам представа какво се е случвало между главните герои, но финалът на тази история е абсолютният символ на безрезервната и безгранична любов. Много го харесах, само че няма да ви разкажа нищо повече, най-малкото защото самата авторка моли читателите да се въздържат от спойлери. Не мога да си представя колко ужасно е било чувството за нея и за всички, които обичат книгите й, когато някой е издал развръзката на една от предишните части. Меко казано разочароващо, нали?\nХаресах стила на Вал Макдърмид и начина, по който непрекъснато преплита личните истории на екипа на новосъздадения Регионален отдел за борба с особено тежки престъпления (РОБОТ) с първия им поверен случай. В „Потайни замисли“ Карол Джордан и нейните съмишленици дават всичко от себе си, за да стигнат до „сватбения убиец“ Томас Елтън, но то все не е достатъчно, за да го пипнат.\nВал Макдърмид (снимка: Алън Пебълс)\nСлед като бившата му го зарязва и отгоре на всичкото му изневерява на сватбата на своя приятелка, Елтън решава да я открие и да й отмъсти. Шансовете да я намери обаче не работят в негова полза, а и тепърва му предстои да трупа опит в убиването и прикриването на следите си. Той прекарва времето си в проучвания какво да стори, за да затрудни максимално работата на полицията и да остане извън обсега на подозренияра й.\nЗа съжаление, платформата You Tube и интернетът като цяло наистина помагат на хора като него да се справят отлично с ужасните си начинания. Все някога обаче Елтън ще допусне съвсем дребна грешка, само едничка, която ще отведе професионалистите от РОБОТ пред вратата му. Въпросът е колко самотни жени, отишли на сватба, ще умрат дотогава…\nЩе си призная, че повече ми допаднаха преживяванията на Карол, Тони, Пола, Стейси и другите членове на полицейския екип, отколкото самото залавяне на убиеца. Може би проблемът ми с книгата се корени в издънката на Томас Елтън – видя ми се скалъпена и несериозна, като се има предвид цялото му предишно старание и вниманието му към детайлите.\nЕ, може би точно такива са грешките на серийните убийци и в реалния живот – трудни за вярване, невъзможни за предвиждане. Ето защо трябва да си най-добрият професионалист и да не се отказваш да търсиш. Плодът от работата на РОБОТ оспорва думите на Айнщайн: „Лудост е да правиш едно и също нещо отново и отново, и да очакваш различни резултати“.\nФактът, че нещо не ми достигна в „Потайни замисли“, не означава, че не бих посегнала към друга книга на авторката. О, напротив! С удоволствие бих прочела някои от предишните й творби, защото талантът и стилът й несъмнено са впечатляващи и знам, че няма да ме разочароват.\n"Еднорог" Вал Макдърмид Диамантен кинжал на Картие Златен кинжал Иконите на Шотландия Карол Джордан Кралицата на трилъра криминални поредица Потайни замисли преводни проза РОБОТ романи сватбеният убиец Томас Елтън Тони Хил трилъри чуждестранни шотландия